

**ПОЗИВ ЗА ДОСТАВЉАЊЕ ПРИЈАВА ЗА УЧЕШЋЕ НА HUMANITY IN ACTION ЉЕТНИМ ПРОГРАМИМА 2018**

Humanity in Action BiH отвара [позив за учешће](https://www.humanityinaction.org/pages/92-call-for-applications) студената\_тица на једномјесечном [љетном програму](http://www.humanityinaction.org/programs/14-humanity-in-action-fellowship) о људским правима у Амстердаму, Копенхагену или Сарајеву (8. јуни – 8. јули 2018. године), [John Lewis Fellowship](http://www.humanityinaction.org/programs/75-the-john-lewis-fellowship) у Атланти (САД) и HIA Summer Fellowship у [Детроиту (САД)](https://www.humanityinaction.org/programs/91-the-detroit-fellowship) (10. јули – 5. аугуст 2018. године).

Позив је отворен за све босанскохерцеговачке студенте\_ице и оне који су у посљедње двије године завршили своје високошколско образовање.

Наши интердисциплинарни љетни програми сваке године се истовремено одржавају у седам градова и окупљају преко 150 студената и младих професионалаца из Европе и САД-а. Састоје се од низа предавања и дискусија са универзитетским професорима, новинарима, политичарима и активистима, а укључују и студијске посјете музејима, државним институцијама и невладиним организацијама.

Позив за пријаве отворен је до **18. фебруара 2018.** године путем [онлине апликације](https://humanityinaction.wufoo.com/forms/apply-from-bosnia-and-herzegovina-2018/). Будите један од студената\_тица који ће представљати Босну и Херцеговину на овом престижном програму!

Све трошкове учешћа у програмима сноси организатор.

За сва додатна питања и информације посјетите Фацебоок страницу [Humanity in Action BiH](http://www.facebook.com/hiabih) или пошаљите маил на [bosnia@humanityinaction.org](mailto:bosnia@humanityinaction.org).